6 นักแสดงไทยที่เป็นเจ้าของเสียงพากย์ของเหล่าเจ้าหญิงดิสนีย์

การ์ตูนของดิสนีย์นั้น เป็นที่ชื่นชอบของเด็กๆ ทั่วโลกมาตั้งแต่ไหนแต่ไรแล้ว และไม่ว่าทางดิสนีย์จะออกภาพยนตร์ หรือการ์ตูนเรื่องใดมา ก็มักจะได้รับความนิยม และกวาดรายได้จากทั่วโลกมามากมาย ในช่วงหลังๆ มานี้ ทางดิสนีย์ก็ได้ผลิตภาพยนตร์ที่เป็นภาพไลฟ์แอคชั่นคนแสดงจริงของการ์ตูนคลาสสิคหลายๆ เรื่อง และในประเทศไทยเอง ภาพยนตร์ของดิสนีย์ก็ทำรายได้ถล่มทลาย และได้รับความนิยมไม่แพ้กับทางตะวันตกเลยทีเดียว และในวันนี้ พวกเราจะขอนำเสนอ 6 นักแสดงดารา ชาวไทย ที่ได้รับโอกาสในการเป็นเจ้าของเสียงพากย์ของเหล่าเจ้าหญิงดิสนีย์

1. มู่หลาน – ใบเฟิร์น พิมพ์ชนก

ประเดิมกันด้วยภาพยนตร์เรื่องมู่หลาน ในเวอร์ชั่น 2020 ที่นำแสดงโดยดาราสาวชาวจีนชื่อดังอย่าง หลิว อี้ เฟย ซึ่งเธอก็ได้รับคำชื่นชมมากมายว่า คนที่จะแสดงเป็นมู่หลานในเวอร์ชั่นฉบับภาพยนตร์นั้น จะเป็นใครไปไม่ได้ นอกจากสาวคนนี้ และสำหรับเสียงพากย์ไทย พวกเราก็ได้ดาราสาวมากความสามารถ ที่เพิ่งจะได้รับรางวัลนาฏราชปีล่าสุด อย่างสาวใบเฟิร์น มาพากย์เสียงเป็นมู่หลานในเวอร์ชั่นฉบับภาษาไทย และเธอเองก็เคยแสดงบทที่ต้องทำเป็นทั้งเสียงผู้ชาย และเสียงผู้หญิงมาแล้ว จากเรื่องใบไม้ที่ปลิดปลิว พร้อมทั้งบุคลิกที่ทะมัดทะแมง ซึ่งเธอนั้นก็เป็นผู้ที่เหมาะสมที่สุดในการเป็นผู้ให้เสียงมู่หลานจริงๆ

2. เจ้าหญิงเอลซ่า – แก้ม วิชญาณี

ภาพยนตร์การ์ตูนแอนิเมชั่นเรื่องนี้ นับว่าเป็นเรื่องที่ประสบความสำเร็จเป็นอย่างมาก และด้วยตัวละครที่มีน้ำเสียงทรงพลัง จึงเป็นใครเป็นไปไม่ได้นอกจากดีว่านักร้องหญิงที่มีชื่อเสียงของเมืองไทย แก้ม วิชญาณี ซึ่งสาวแก้มเองก็ได้มีโอกาสร่วมร้องเพลงประกอบภาพยนตร์ Frozen ร่วมกับผู้ขับร้องพลงประกอบภาพยนตร์ทั้งหลายๆ ภาษา ที่เวทีการประกาศผลออสการ์ที่ผ่านมาด้วย ซึ่งเธอก็ได้ทำให้ผู้คนประทับใจมาแล้ว